מיקום – הכי טוב שאפשר במרכז פריז. צמוד לקניון 'הפורום' לרחוב הבילויים והחנויות סנט-דאניס וחציית כביש אל מרכז פומפידו. מרחק הליכה ל'מוזיאון הלובר ו'כנסיית נוטרא דאם'. האזור משופע במסעדות זולות, וסופרמרקט זול במרחק שלוש דקות מהדירה. האזור מלא תיירים ואוירה שמחה ומשוחררת.
הבית - ביתי מאד ומפנק, מלא צמחייה ואור. בנוסף לאקווריום ולצבי היבשה ששמחו אותנו מאד והכניסו אווירת טבע ושקט לעיר האורות הסואנת.
האירוח – היה מושלם. כל שאלה נענתה במהירות בווטסאפ. ואפילו, בגלל שהגענו לדירה בלילה, המארחים הסכימו לבקשתנו לערוך לנו מעט קניות כדי שנוכל לחגוג את הגעתנו לפריז.